เลขาธิการใหญ่พรรคแรงงานเกาหลี

**เลขาธิการใหญ่พรรคแรงงานเกาหลี** (   ) เป็นหัวหน้าพรรคแรงงานเกาหลี (WPK) พรรครัฐบาลของเกาหลีเหนือ และเป็นผู้นำสูงสุดของประเทศ ข้อบังคับพรรคระบุว่าการประชุมใหญ่พรรคเป็นผู้เลือกเลขาธิการใหญ่  การประชุมใหญ่พรรคและคณะกรรมการกลางมีอำนาจในการถอดถอนและเลือกหัวหน้าพรรค เลขาธิการใหญ่ดำรงตำแหน่งประธานคณะกรรมาธิการการทหารกลางพรรคแรงงานเกาหลีโดยตำแหน่งและเป็นผู้นำการทำงานของสำนักเลขาธิการ นอกจากนี้ เลขาธิการใหญ่ดำรงตำแหน่งสมาชิกของคณะผู้บริหารสูงสุดพรรคฯ, กรมการเมืองพรรคฯ และสำนักเลขาธิการพรรคฯ โดยสิทธิ์ในตำแหน่ง

ตำแหน่งนี้สืบย้อนไปถึงการก่อตั้งพรรคคอมมิวนิสต์เกาหลี (CPK) ขึ้นใหม่ในวันที่ 14 กันยายน ค.ศ. 1945 เมื่อพัก ฮ็อน-ย็องได้รับเลือกเป็นประธานคณะกรรมการกลางพรรค ต่อมาในวันที่ 13 ตุลาคม ค.ศ. 1945 พรรคได้ก่อตั้งสำนักสาขาเกาหลีเหนือภายใน (NKBB) และเสนอชื่อฮย็อน ชุน-ฮย็อกเป็นเลขาธิการสาขา ฮย็อนถูกลอบสังหารในวันที่ 3 กันยายน ค.ศ. 1945 และคิม ยง-บ็อมได้รับเลือกเป็นเลขาธิการสาขาแทน วันที่ 10 เมษายน ค.ศ. 1946 สำนักสาขาแยกตัวเป็นอิสระจากพรรคและเปลี่ยนชื่อเป็นพรรคคอมมิวนิสต์เกาหลีเหนือ (CPNK) ต่อมาในปีเดียวกัน วันที่ 30 สิงหาคม พรรคคอมมิวนิสต์เกาหลีเหนือได้รวมเข้ากับพรรคประชาชนใหม่เกาหลีเพื่อก่อตั้งพรรคแรงงานเกาหลีเหนือ (WPNK) คิม ดู-บงได้รับเลือกเป็นประธานพรรคแรงงานเกาหลีเหนือโดยคณะกรรมการกลางพรรคแรงงานเกาหลีเหนือชุดที่ 1 ในขณะเดียวกัน พรรคแรงงานเกาหลีใต้ (WPSK) ได้ก่อตั้งขึ้นจากการรวมตัวของพรรคคอมมิวนิสต์เกาหลี (นำโดยพัก ฮ็อน-ย็อง) พรรคประชาชนใหม่เกาหลีและกลุ่มฝ่ายหนึ่งของพรรคประชาชนเกาหลีในวันที่ 24 พฤศจิกายน ค.ศ. 1946 คณะกรรมการกลางพรรคแรงงานเกาหลีใต้เลือกฮอ ฮ็อนเป็นประธานพรรค เมื่อมีการควบควมพรรคแรงงานเกาหลีเหนือและใต้ในวันที่ 24 มิถุนายน ค.ศ. 1949 คณะกรรมการกลางชุดที่ 2 ได้เลือกคิม อิล-ซ็องเป็นประธานคณะกรรมการกลางพรรคแรงงานเกาหลี

ตำแหน่งประธานและรองประธานคณะกรรมการกลางพรรคแรงงานเกาหลีถูกยกเลิกในวันที่ 12 ตุลาคม ค.ศ. 1966 และถูกแทนที่ด้วยตำแหน่งเลขาธิการใหญ่และเลขาธิการคณะกรรมการกลางพรรคแรงงานเกาหลีตามมติของการประชุมเต็มคณะครั้งที่ 14 ของคณะกรรมการกลางชุดที่ 4 คิม อิล-ซ็องได้รับเลือกตั้งและดำรงตำแหน่งกระทั่งถึงแก่อสัญกรรมในวันที่ 8 กรกฎาคม ค.ศ. 1994 ตำแหน่งดังกล่าวถูกยกเลิกและแทนที่ด้วยตำแหน่งเลขาธิการใหญ่พรรคแรงงานเกาหลีในวันที่ 8 ตุลาคม ค.ศ. 1997 หลังถูกปล่อยว่างเป็นเวลา  คิม จ็อง-อิลได้รับเลือกตั้งให้ดำรงตำแหน่งโดยประกาศร่วมกันของคณะกรรมการกลางชุดที่ 6 และคณะกรรมาธิการการทหารกลางชุดที่ 6 คิม จ็อง-อิลดำรงตำแหน่งกระทั่งถึงแก่อสัญกรรมในวันที่ 17 ธันวาคม ค.ศ. 2011 ตำแหน่งเลขาธิการใหญ่พรรคแรงงานเกาหลีถูกปล่อยว่างเป็นเวลา และถูกยกเลิกในภายหลัง คิม จ็อง-อึนได้รับเลือกตั้งให้เป็นเลขาธิการหมายเลขหนึ่งพรรคแรงงานเกาหลีในวันที่ 11 เมษายน ค.ศ. 2012 และคิม จ็อง-อิล ผู้เป็นบิดาของเขาได้รับสมญานามว่า "เลขาธิการใหญ่ตลอดกาลพรรคแรงงานเกาหลี" วันที่ 9 พฤษภาคม ค.ศ. 2016 การประชุมใหญ่พรรคแรงงานเกาหลีครั้งที่ 7 ยกเลิกตำแหน่งเลขาธิการหมายเลขหนึ่งกับสำนักเลขาธิการและแทนที่ด้วยตำแหน่งประธานพรรคแรงงานเกาหลีและรองประธานคณะกรรมการกลางพรรคแรงงานเกาหลี การเปลี่ยนแปลงที่คล้ายกันเกิดขึ้นในการประชุมใหญ่พรรคแรงงานเกาหลีครั้งที่ 8 ซึ่งตำแหน่งประธานกับรองประธานถูกยกเลิกและแทนที่ด้วยตำแหน่งเลขาธิการใหญ่พรรคแรงงานเกาหลีและสำนักเลขาธิการ

## ประวัติศาสตร์ชื่อตำแหน่ง

## ผู้ดำรงตำแหน่งก่อนหน้า (ค.ศ. 1945–49)
### ระดับชาติ

### ภาคเหนือ

### ภาคใต้

## หัวหน้าพรรคแรงงานเกาหลี
### เรียงตามผู้ดำรงตำแหน่ง

#### เส้นเวลา

### เรียงตามวาระ

## ดูเพิ่ม
* กรมการเมืองพรรคแรงงานเกาหลี
* คณะผู้บริหารสูงสุดกรมการเมืองพรรคแรงงานเกาหลี
* สำนักเลขาธิการพรรคแรงงานเกาหลี

## หมายเหตุ


## อ้างอิง

### เชิงอรรถ

### บรรณานุกรม

"หนังสือ:"
* 
* 
*  
"บทความวารสาร:"
* 

หมวดหมู่:หัวหน้าพรรคแรงงานเกาหลี
หมวดหมู่:หัวหน้าพรรคการเมืองในประเทศเกาหลีเหนือ